[{"text_idx": "#000002", "text": "Ond mae un ddadl yn parhau o fis i fis heb ddatrysiad \u2013 sefyllfa argyfwng y tai haf sydd yn cael cymaint o effaith ddinistriol ar ein cymunedau Cymreig."}, {"text_idx": "#000003", "text": "Wrth ofyn i gynghorau Cymru wneud mwy o\u2019u pwerau yngly\u0302n a\u0302\u2019r sefyllfa, dywedodd Osian Jones ar ran ymgyrch Nid yw Cymru ar Werth:"}, {"text_idx": "#000004", "text": "\u201cDydy Llywodraeth Cymru ddim yn gwneud digon chwaith \u2013 mae wedi bod yn araf i roi canllawiau i gynghorau am eu grymoedd newydd, a does dim so\u0302n o hyd am arian nac adnoddau ar gyfer y gwaith ychwanegol fydd gan gynghorau.\u201d"}, {"text_idx": "#000005", "text": "\u201cTra bod ein cymunedau yn colli stoc tai a phobl leol yn gorfod gadael eu cymunedau dydy\u2019n cynghorau na\u2019r Llywodraeth ddim yn gwneud digon, nac yn gweithredu\u2019n ddigon sydyn."}, {"text_idx": "#000006", "text": "Byddwn ni\u2019n defnyddio rali Nid yw Cymru ar Werth yn Llanrwst ar Ragfyr 17 i bwyso ar gynghorau ar draws Cymru i wneud defnydd llawn o\u2019r grymoedd sydd ganddyn nhw i fynd i\u2019r afael a\u0302 phroblem ail dai, yn ogystal a\u0302 galw arnyn nhw i bwyso am Ddeddf Eiddo gyflawn fydd yn rheoleiddio\u2019r farchnad dai.\u201d"}, {"text_idx": "#000007", "text": "Ymwrthod a\u0302\u2019r meddylfryd mai\u2019r iaith Saesneg yw canolbwynt y byd sydd gan Heledd Gwyndaf fel pwynt barn y mis yma. Meddai:"}, {"text_idx": "#000008", "text": "\u201cCyfeiriwyd at yr Wyddfa gan rai \u2018newyddiadurwyr\u2019 fel \u2018new name\u2019 ond hefyd dywedwyd nad oedd \u2018people\u2019 yn gallu ei ddweud. Dw i\u2019n credu mod i\u2019n berson, a dw i\u2019n gallu dweud \u2018Yr Wyddfa\u2019 yn iawn. Ond nid fi yw\u2019r \u2018people\u2019 wrth gwrs. Dw i ddim yn \u2018berson normal\u2019. Pobl uniaith Saesneg yw\u2019r \u2018people\u2019 ac iddyn nhw mae\u2019n rhaid i ni gyd gowtowio, yn amlwg.\u201d"}, {"text_idx": "#000009", "text": "\u2018Mam, beth yw pwynt pe\u0302l-droed?\u2019 \u2013 dyna\u2019r cwestiwn roedd yn rhaid i Esyllt Sears ateb gan ei merch naw oed. Be oedd yr ateb tybed? Darllenwch ei cholofn yn y rhifyn yma."}, {"text_idx": "#000010", "text": "A Chwpan Nanteos sydd gan yr hanesydd Mel Hopkins fel testun i\u2019w golofn y mis hwn. Beth yn union yw hanes y bowlen bren syml a\u2019r grym iachau goruwchnaturiol?"}, {"text_idx": "#000011", "text": "Mae rhifyn Rhagfyr Y Cymro ar gael o siopau ar draws Cymru. I dderbyn copi drwy\u2019r post bob mis trefnwch danysgrifiad blwyddyn i\u2019r Cymro am \u00a327 trwy gysylltu a\u0302 ni: gwyb@ycymro.cymru"}, {"text_idx": "#000012", "text": "Cyhoeddir gan Cyfryngau Cymru Cyf."}]